7. ΝΟΜΟΣ υπ’ αριθ. 1475 της 2/7 Αυγ. 1950 Περί συστάσεως Οργανισμού αποχετεύσεως της περιοχής Πρωτευούσης. Άρθρ.1.-1.Συνιστάται Νομικόν Πρόσωπον Δημοσίου Δικαίου υπό την ονομασίαν «Οργανισμός αποχετεύσεως της περιοχής Πρωτευούσης», υπαγόμενον εις την εποπτείαν και έλεγχον του Υπουργείου Δημοσίων Έργων. 2.Σκοπός του Οργανισμού τούτου είναι η συμπλήρωσις του δικτύου αποχετεύσεως των ομβρίων και ακαθάρτων υδάτων της ως άνω περιοχής και η συντήρησις, διοίκησις και εκμετάλλευσις υπ’ αυτού του ειρημένου δικτύου. «3.Η περιοχή αρμοδιότητος του Οργανισμού Αποχετεύσεως Πρωτευούσης (ΟΑΠ) δύναται να επεκτείνεται και πέραν των ορίων της τέως Διοικήσεως Πρωτευούσης. Η επέκτασις γίνεται δια Π.Δ/των εκδιδομένων προτάσει του Υπουργού Δημοσίων Έργων, δι’ ων ρυθμίζεται και παν θέμα συναπτόμενον προς την επέκτασιν ταύτην, ιδία τα του χρόνου  Σελ. 604(α) Τεύχος 628-Σελ. 138 ενάρξεως εισπράξεως των υπέρ του Ο.Α.Π. πόρων εις την περιοχήν, εις ην η επέκτασις, τα της εντάξεως εις την αρμοδιότητα του Ο.Α.Π. των τυχόν υπαρχόντων εις ταύτην δικτύων και τα της διαδοχής εις τα τυχόν δικαιώματα ή υποχρεώσεις εκ της κατασκευής των δικτύων τούτων». Η παρ. 3 προσετέθη δια του άρθρ. 1 Νόμ. 323/1976 (κατωτ. αριθ. 34) 23.Η.α.7 Υπόνομοι Πρωτεύουσας Άρθρ.2-9.(Κατηργήθησαν δια του άρθρ. 2 Ν.Δ. 2722/1953, κατωτ. αριθ. 12). 